Diari Oficial de la Generalitat Valenciana


Sumari del DOGV 5717, del 05-03-2008 (2008/2609)

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 13.978,96 m² de superfície, situada a San Antonio de Benagéber (València), carrer San Vicente Ferrer, 2, realitzada per l'ajuntament del dit municipi a favor de la Generalitat, per a ser destinat a la construcció de l'institut d'educació secundària de San Antonio de Benagéber.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2609


Data del document
:   21-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * San Antonio de Benagéber
    * cultura regional
    * propietat immobiliària
    * transmissió de la propietat

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 13.978,96 m² de superfície, situada a San Antonio de Benagéber (València), carrer San Vicente Ferrer, 2, realitzada per l'ajuntament del dit municipi a favor de la Generalitat, per a ser destinat a la construcció de l'institut d'educació secundària de San Antonio de Benagéber. [2008/2609]  
L'Ajuntament de San Antonio de Benagéber, en sessió plenària realitzada el dia 18 de gener de 2008, va acordar la cessió gratuïta a la Generalitat de la parcel·la de la seua propietat, de 13.978,96 m² de superfície, situada al carrer San Vicente Ferrer, 2, de la dita població, l'immoble mencionat té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar el solar a la construcció de l'institut d'educació secundària de San Antonio de Benagéber.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de San Antonio de Benagéber de la parcel·la de 13.978,96 m² de superfície, situada al carrer de San Vicente Ferrer, 2, de la dita població, que confronta: nord, carrer Vereda Real; sud, carrer San Vicente ferrer; est, carrer Vereda Real i carretera CV-336, i oest, carrer travessia San Vicente Ferrer.  
Consta inscrita en el Registre de la Propietat de Paterna al tom 2343, llibre 20, foli 43, finca 1345, inscripció 1ª.   
Referència cadastral: no consta.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de San Antonio de Benagéber, s'efectua amb la condició de destinar el solar a la construcció de l'institut d'educació secundària de San Antonio de Benagéber, amb subjecció al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 21 de febrer de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa